Moon Knight (minisarja)
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Kultakalaongelma (engl. The Goldfish Problem) | Mohamed Diab | Jeremy Slater | 2022-3-3030. maaliskuuta 2022 |
Steven Grant on Lontoon National Galleryn museokaupan myyjä, joka kärsii osittaisesta muistinmenetyksestä. Eräänä päivänä hän herää itävaltalaisesta kylästä ja kuulee äänen, joka kutsuu häntä loiseksi ja käskee luovuttamaan kehon takaisin ”Marcille”. Kylän asukkaat palvovat Arthur Harrow’ta, joka puolestaan palvoo enneadeihin eli muinaisten egyptiläisten jumalina palvoviin olentoihin kuuluvaa Ammitia. Harrow tuomitsee ihmisiä Ammitin nimeen, ja jokainen pahuuteen tulevaisuudessa kykenevä kuolee. Grant, jota Harrow kutsuu palkkasoturiksi, saa tietää varastaneensa kultaisen skarabeen, jonka Grantin kuulema ääni kehottaa pitämään poissa Harrow’n käsistä. Takaa-ajon jälkeen Grant herää jälleen Lontoossa, missä on kulunut kolme yötä. Hän löytää avainkortin sekä kännykän, johon soittava nainen, Layla El-Faouly, kutsuu häntä Marciksi. Harrow saapuu museoon ja kertoo Grantille aikovansa vapauttaa Ammitin hävittämään maailmasta kaikki pahuuteen kykenevät. Yöllä Grant kohtaa Harrow’n kutsuman sakaalihirviön ja pakenee sitä museon käymälään. Siellä hänen peilikuvansa kehottaa luovuttamaan kehon hallinnan, jolloin Grant muuttuu naamioituneeksi soturiksi, joka surmaa sakaalin. 
| 2 | Puku esiin (engl. Summon the Suit) | Justin Benson ja Aaron Moorhead | Michael Kastelein | 2022-4-66. huhtikuuta 2022 |
Sakaali oli näkymätön muille tavallisille ihmisille, joten Grant saa aamulla museon kärsimien vahinkojen vuoksi potkut. Hänen löytämänsä avainkortti sopii vuokravarastoon, jossa on käteistä, aseita, sekä Harrow’lta varastettu skarabee. Grantin ”peilikuva” kertoo olevansa Marc Spector, tämän sisällä elävä identiteetti, palkkasoturi, sekä kuun ja sodan jumalana palvotun enneadin, Khonsun, avatar. Epäuskoinen Grant pakenee ja tapaa Spectorin vaimoksi paljastuneen El-Faoulyn, joka on täysin tietämätön Grantin olemassaolosta. Poliisit Bobbi Kennedy ja Billy Fitzgerald pidättävät Grantin, mutta vievätkin Harrow’n luokse. Harrow kertoo olleensa Khonsun entinen avatar ennen kääntymistä Ammitin palvelijaksi, ja että skarabee paljastaisi Ammitin haudan sijainnin. El-Faouly pelastaa Grantin ja Harrow kutsuu uuden sakaalin. Grant onnistuu muuttumaan valkoiseen herramiespukuun pukeutuvaksi hahmoksi, joka yrittää taistella, mutta jää alakynteen. Grant luovuttaa hallinnan Spectorille, joka soturihahmossaan surmaa sakaalin, mutta skarabee päätyy takaisin Harrow’n haltuun. Spector lupaa Khonsulle pääsevänsä Ammitin haudalle ennen Harrow’ta. Khonsu lähettää Spectorin Egyptiin ja varoittaa, että jos tämä epäonnistuu, hän tekee El-Faoulysta uuden avatarin. 
| 3 | Mukava tyyppi (engl. The Friendly Type) | Mohamed Diab | Beau DeMayo, Peter Cameron ja Sabir Pirzada | 2022-4-1313. huhtikuuta 2022 |
Spector ja Grant kokevat kumpikin muistikatkoksia etsiessään Harrow’n olinpaikkaa. Khonsu aiheuttaa auringonpimennyksen kutsuakseen muiden enneadien avatarit yhteen Gizan pyramidesta. Mutta enneadit eivät usko Khonsun syytöksiin eivätkä halunneet sekaantua ihmiskunnan asioihin. Lisäksi Harrow väittää Khonsu’ta valehtelijaksi ja vetoaa Spectorin identiteettihäiriöön. Hathorin avatar Yatzil auttaa salaa Spectoria kertomalla, että Senfu-nimisen muumion sarkofagissa on tieto Ammitin haudan sijainnista. El-Faouly saapuu myös Egyptiin ja vie Spectorin tapaamaan vanhaa tuttuaan ja sarkofagin nykyistä omistajaa, Anton Mogartia. Harrow saapuu paikalle ja tuhoaa sarkofagin Ammitin voimilla. Spector muuttuu soturihahmoonsa ja taistelee El-Faoulyn kanssa Mogartia sekä tämän miehiä vastaan. Taistelun jälkeen Spector antaa vastentahtoisesti kehon hallinnan Grantille, joka kokoaa muumion peitekankaan palasista tähtikartan. Khonsu muuttaa tähtitaivaan sellaiseksi kuin se Senfun aikana oli, jotta Grant ja El-Faouly voisivat tulkita karttaa. Mutta Osiriksen ja tämän avatarin, Selimin, johdolla muut enneadit vangitsevat rangaistuksena Khonsun šabti-patsaaseen, jättäen Grantin ja Spectorin voimattomiksi.Jakso on omistettu Mogartin näyttelijän, Gaspard Ullielin muistolle. 
| 4 | Hauta (engl. The Tomb) | Justin Benson ja Aaron Moorhead | Alex Meenehan, Peter Cameron ja Sabir Pirzada | 2022-4-2020. huhtikuuta 2022 |
Harrow’n kätyrit hyökkäävät mutta El-Faouly ampuu heidät ja Grant tulee tajuihinsa. He löytävät haudan ja sen läheltä Harrow’n hylätyn leirin. Kuljettuaan läpi Horuksen silmän muotoisen labyrintin, he näkevät hektu-pappeja balsamoimassa Harrow’n tapettuja kätyreitä. Hänen ja El-Faoulyn tapettua papit, Grant saa selville, että Ammitin viimeinen avatar oli Aleksanteri Suuri. Ja Ammit oli vangittu Aleksanterin muumion vatsasta löytyneeseen šabtiin. Harrow saapuu paikalle ja paljastaa Spectorin palkkasoturitovereiden tappaneen El-Faoulyn isän, arkeologi Abdallah El-Faoulyn. Palkkasoturit oli ampuneet myös heitä vastustanutta Spectoria, joka oli jotenkin pelastunut. Harrow ampuu Spectorin, joka herää myöhemmin Putnamin psykiatrista sairaalaa muistuttavassa paikassa. Kaikki hänen ja Grantin tuttavat ovat myös potilaina siellä, Harrow’n sekä hänen ja Mogartin kätyreiden toimiessa sen henkilökuntana. Ja VHS-kasetilta näytettiin vanhanaikaista elokuvaa nimeltä Haudanmurtaja, jonka päähenkilö oli arkeologi nimeltään Steven Grant. Spector löytää sarkofagiin vangitun mutta irrallisessa ruumiissa olevan Grantin, ja he yrittävät karata, kunnes he kohtaavat virtahevolta näyttävän enneadin nimeltä Taweret. 
| 5 | Turvapaikka (engl. Asylum) | Mohamed Diab | Rebecca Kirsch ja Matthew Orton | 2022-4-2727. huhtikuuta 2022 |
Taweret kertoo ”sairaalan” olevan yksi tuonpuolisen tasoista, ja osa venettä, joka seilasi läpi Duatin. Hän yrittää punnita heidän sydämensä vaa’alla ja totuuden höyhenellä, määrittääkseen pääsisivätkö Spector ja Grant Aaruun. Vaaka ei kuitenkaan pysy tasapainossa, jolloin hän ja ”tohtori Harrow” taivuttelevat Spectorin ja Grantin avautumaan toisilleen menneisyyksistään. Grant näkee muiston kuinka Spectorin veli, Randall, oli hukkunut veljesten tutkiessa tulvivaa luolaa ja poikien äiti, Wendy, syyttänyt esikoispoikaansa siitä. Grant näkee myös kuinka Spectorista oli tullut Khonsun avatar, Kuuritari, pian sen jälkeen, kun Spectorin työnantaja Raul Bushman oli murhannut Abdallah El-Faoulyn. Spector paljastaa vastentahtoisesti Grantille luoneensa hänen identiteettinsä jo lapsena, Haudanmurtajan inspiroittamana, paetakseen äitinsä väkivaltaisuutta. Mutta Wendyn kuoltua kaksi kuukautta sitten, Spector oli alkanut menettää Grantin hallinnan. Spector ja Grant tekevät sovinnon, mutta veneen lähestyessä Osiriksen portteja, epäkuolleet versiot Spectorin uhreista hyökkäävät ja kiskovat Grantin veneestä laidan yli. Grantin muuttuessa hiekaksi, vaaka päätyy tasapainoon ja Spector siirtyy veneestä Aarun kaislapelloille. 
| 6 | Jumalia ja hirviöitä (engl. Gods and Monsters) | Mohamed Diab | Tarina: Jeremy Slater ja Danielle Iman Käsikirjoitus: Jeremy Slater, Peter Cameron ja Sabir Pirzada | 2022-5-44. toukokuuta 2022 |
Selim ja muut avatarit tajuavat Harrow’n petoksen, mutta Harrow tappaa heidät ja vapauttaa Ammitin šabtista. Taweretin äänen ohjeistamana El-Faouly etsii Khonsun šabtin ja rikkoo sen, vapauttaen Khonsun. Huolimatta Taweretin varoituksista, ettei Spector voisi enää palata Aaruun, jos poistuu sieltä, Spector juoksee takaisin Duatiin ja pelastaa Grantin, ennen kuin he juoksevat Osiriksen porttien läpi herätäkseen taas henkiin. Taweret tekee El-Faoulysta väliaikaisen avatarinsa, Scarlet Scarabin, jotta tämäkin voisi taistella. Harrow’n kätyrit tuomitsevat Ammitin antamilla voimilla ihmisiä ja Ammit syö pahuuteen kykenevien ihmisten sielut. Spector ja Grant saapuvat Kuuritarina ja Herra Knightina paikalle taistelemaan Harrow’ta ja tämän kätyreitä vastaan El-Faoulyn avustuksella, Khonsun taistellessa Ammitia vastaan. Spector melkein häviää taistelun, mutta kokee muistikatkoksen, jonka jälkeen Harrow ja hänen kätyrinsä ovat jo lyöty. Spector ja El-Faouly käyttävät rituaalia, josta Osiris kertoi ennen Selimin kuolemaa, vangitakseen Ammitin Harrow’n kehoon näiden tappamiseksi. Mutta Spector kieltäytyy tappamasta Harrow’ta ja vaatii Khonsu’ta vapauttamaan hänet Kuuritarin tehtävistä. Khonsun suostuttua Spector päätyy jälleen ”tohtori Harrow’n” eteen. Mutta Spector vakuuttaa itselleen sairaalan olevan vain mielikuvitusta, ja herää Grantin asunnosta Lontoossa.  Lopputekstien välissä näytetyssä kohtauksessa Harrow on potilaana Sienkiewiczin psykiatrisessa sairaalassa, mistä Khonsulle yhä työskentelevä Spectorin kolmas identiteetti, Jake Lockley, hakee hänet pois ampuakseen hänet ja Ammitin.